میرزه ابوطالب خان تبریزی

میرزا ابوطالب خان تبریزی اصفهانی لندنی ـ هیندیستاندا دوغولموش، آذربایجان تورکو. آفریقا ایله آوروپانی گزمیش بیر سیاح، تاریخچی، دیپلومات.

 یاشامی 
میرزه ابوطالب خانین اصلی تبریز‌دن‌دیر. اونلارین عائله‌سی ایصفاهان‌ین اسکی تورک محله‌سی عابباس‌آباد محله‌سینه کؤچموش و اورادا یاشامیش‌دیر. میرزه ابوطالب خان سییاح، تاریخ‌چی و دیپلومات اوْلموشدور. ۱۷۹۰-نجی ایللرین سوْنوندا بریتانیا گمی‌سینده گونئی آفریقا‌یا، اورا‌دان دا آوروپایا و بریتانیایا سیاحت ائتمیش‌دیر، فرانسه و اینگیلتره‌ده اولموش، لوندوندا بیر مدت یاشامیش‌دیر و بونا گؤره اینگیلیس‌لر اونا بعضن میرزه ابوطالب لوندونی ده دئمیش‌لر.

 سیاحتنامه‌سی 
میرزا ابوطالب خان ۳ جیلدلیک سیاحت کیتابی یازمیش‌دیر و کیتابیندا آتاسی‌نین تورک اولدوغونو بیلدیریر. میرزه ابو طالب خانین قادین حاق‌لاری ایله باغلی مقاله‌سی وار، ۱۸۰۱-نجی ایلده اینگیلتره‌ده اینگیلیسجه چاپ اولونوب.

 قایناق 
 دانشمندان آذربایجان، محمدعلی تربیت، ص۲۴۳.

بؤلمه:کیمسه‌لر
بؤلمه:تبریزلی‌لر